**Ministru kabineta rīkojuma projekta „Par apropriācijas pārdali starp Izglītības un zinātnes ministrijas budžeta apakšprogrammām” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz valsts budžeta līdzekļu  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Ministru kabineta 2020. gada 10. decembra sēdes protokollēmuma „Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (prot Nr.82, 37.§) 3. punktā Izglītības un zinātnes ministrijai (turpmāk – IZM) dotais uzdevums.
2. Latvijas Nacionālās sporta padomes 2021. gada 27. janvāra sēdē nolemtais (prot Nr.1, 3.§).
3. Nepieciešamība nodrošināt lietderīgu rīcību ar IZM 2021. gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” ietaupītajiem valsts budžeta līdzekļiem.
4. Nepieciešamība nodrošināt 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanu.
5. Nepieciešamība rast risinājumu ar Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādi saistīto izdevumu segšanai.
6. Likuma par budžetu un finanšu vadību 9. panta 13. daļas 1. punkts un 9. panta 13.3 daļas 3. punkts.
7. Ministru kabineta 2018. gada 17. jūlija noteikumi Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ar Ministru kabineta 2020. gada 10. decembra sēdes protokollēmuma „Rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (prot Nr.82, 37.§) 3. punktu tika atbalstīts IZM priekšlikumu par finanšu resursu 900 000 *euro* apmērā ietaupījuma, kas 2021.gada valsts budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” rodas pēc valsts budžeta līdzekļu piešķiršanas biedrībai „Latvijas Olimpiskā komiteja” (turpmāk – LOK) valsts galvoto aizdevumu 2021.gada maksājumu daļējai atmaksai 2020. gadā, novirzīšanu IZM pamatfunkciju sporta nozarē izpildes nodrošināšanai. Vienlaikus ar minētā protokollēmuma 3. punktu IZM tika uzdots sagatavot un noteiktā kārtībā iesniegt izskatīšanai Ministru kabinetā Ministru kabineta rīkojuma projektu „Par apropriācijas pārdali starp Izglītības un zinātnes ministrijas budžeta programmām un apakšprogrammām”, paredzot apropriācijas pārdali 2021. gadā no IZM budžeta apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” 900 000 *euro* apmērā uz šādām budžeta apakšprogrammām: (1) 700 000 *euro* apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2021.gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai; (2) 200 000 *euro* apmērā uz budžeta apakšprogrammu 09.04.00 „Sporta būves” Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (100 000 *euro*) un VSIA „Kultūras un sporta centrs „Daugavas stadions”” ledus halles aprīkojuma iegādei (100 000 *euro*).**Atbalstāmās 2021.gadā Latvijā paredzētās nacionālas nozīmes starptautiskās sporta sacensības** *U19 Pasaules kausa izcīņa (pasaules čempionāts) basketbolā jauniešiem (biedrība „Latvijas Basketbola savienība”)* Ņemot vērā Latvijas veiksmīgo pieredzi liela mēroga sporta pasākumu sarīkošanā, Starptautiskā Basketbola federācija (*International Basketball Federation* – FIBA) aicināja biedrību „Latvijas Basketbola savienība” (turpmāk arī – LBS) izskatīt iespēju organizēt U19 Pasaules kausa izcīņu basketbolā jauniešiem laika posmā no 2021. gada 3. līdz 11. jūlijam. U19 Pasaules kausa izcīņa basketbolā ir trešās prestižākās FIBA organizētās pasaules mēroga basketbola sacensības un tajā piedalās 200 talantīgākie jaunie basketbolisti no 16 pasaules valstīm, tai skaitā ASV, Spānijas, Lietuvas, Ķīnas, Argentīnas, Austrālijas. Starp dalībniekiem ir potenciālās NBA un Eiropas basketbola zvaigznes un sacensības apmeklē augstākā līmeņa treneri, skauti, basketbola aģenti un žurnālisti no visas pasaules. 2011. gadā U19 Pasaules kausa izcīņa Latvijā tika atzīta par vienu no labāk noorganizētajiem turnīriem FIBA vēsturē, kas nostiprināja Latvijas reputāciju starptautiskajā basketbola saimniecībā. Papildus šī pasaules čempionāta organizēšana nozīmē to, ka Latvijas basketbola U-19 izlase arī tiks pārstāvēta pasaules čempionātā. Latvijas Nacionālās sporta padomes 2021. gada 27. janvāra sēdē, izskatot jautājumu par U19 Pasaules kausa izcīņas (pasaules čempionāta) basketbolā jauniešiem organizēšanu Latvijā, tika atbalstīta (prot Nr.1, 3.§, 3.2. apakšpunkts) minēto sacensību organizēšana, tika atbalstīta (prot Nr.1, 3.§, 3.3. apakšpunkts) valsts budžeta līdzfinansējuma 450 000 *euro* apmērā piešķiršana LBS, lai nodrošinātu ar U19 Pasaules kausa izcīņas (pasaules čempionāta) basketbolā jauniešiem organizēšanu Latvijā 2021. gadā saistīto izdevumu segšanu, nosakot, ka minēto līdzekļu avots ir IZM budžeta apakšprogrammai 09.16.00 „Dotācija nacionālās nozīmes starptautisku sporta pasākumu organizēšanai Latvijā” papildus pārdalāmie valsts budžeta līdzekļi no IZM budžeta apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai”. Tāpat IZM tika uzdots (prot Nr.1, 3.§, 3.4. apakšpunkts) jautājumu par minēto valsts budžeta līdzekļu piešķiršanu LBS virzīt izskatīšanai Ministru kabinetā vienlaikus ar jautājumu par valsts budžeta līdzekļu pārdali un Ministru kabineta lēmumu par pārdalāmo valsts budžeta līdzekļu sadali.*2022. gada Ziemas Olimpisko spēļu kvalifikācijas turnīrs hokejā (biedrība „Latvijas Hokeja federācija”)*Minētais turnīrs, kura uzvarētājs iegūs tiesības startēt 2022. gada Ziemas Olimpiskajās spēlēs Pekinā (Ķīnā), sākotnēji bija paredzēts 2020. gadā un tā organizēšanai ar IZM 2020. gada 28. janvāra rīkojumu Nr. 1-2e/20/40 biedrībai „Latvijas Hokeja federācija” tika piešķirti valsts budžeta līdzekļi 160 000 *euro* apmērā, tomēr Covid-19 izplatības dēļ tas tika pārcelts uz 2021. gadu (tas norisināsies no 26. līdz 29. augustam), savukārt ar Ministru kabineta 2020. gada 26. augusta rīkojuma Nr. 462 „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” 1.1. apakšpunktu turnīra organizēšanai paredzētie valsts budžeta līdzekļi tika pārdalīti uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”. Ņemot vērā ierobežotos valsts budžeta līdzekļus, IZM rosina minētā turnīra organizēšanai 2021. gadā piešķirt 150 000 *euro*.*Eiropas čempionāts kadetiem džudo (biedrība „Latvijas Džudo federācija”)*Minētais turnīrs sākotnēji bija paredzēts 2020. gadā un tā organizēšanai ar IZM 2020. gada 28. janvāra rīkojumu Nr. 1-2e/20/40 biedrībai „Latvijas Džudo federācija” tika piešķirti valsts budžeta līdzekļi 55 000 *euro* apmērā, tomēr Covid-19 izplatības dēļ tas tika pārcelts uz 2021. gadu (tas norisināsies no 16. līdz 19. augustam), savukārt ar Ministru kabineta 2020. gada 30. oktobra rīkojuma Nr. 634 „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” 1.4. apakšpunktu turnīra organizēšanai paredzētie valsts budžeta līdzekļi tika pārdalīti uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”. Papildus informāciju par sacensībām skatīt biedrībai „Latvijas Džudo federācija” 2021. gada 10. marta vēstulē Nr. 21-V-10 (pievienota Paskaidrojošajos materiālos). Ņemot vērā ierobežotos valsts budžeta līdzekļus, IZM rosina minētā turnīra organizēšanai 2021. gadā piešķirt 50 000 *euro*.*Baltijas daudzdienu velobrauciena „Baltic Chain Tour” Latvijas posms**(biedrība „Latvijas Riteņbraukšanas federācija”)*Baltijas daudzdienu velobrauciens „*Baltic Chain Tour*” jau kopš 2011. gada tiek rīkots par godu visu trīs Baltijas valstu kopīgajai akcijai “Baltijas ceļš”. 2021. gadā sacensību norise plānota no 19. – 22. augustam Igaunijā, Latvijā un Lietuvā. Ņemot vērā, ka minēto sacensību Latvijas posma organizēšanai arī iepriekšējos gados ar Ministru kabineta lēmumiem ir tikuši piešķirti valsts budžeta līdzekļi, papildus informācija šajā anotācijā netiek sniegta. Papildus informāciju par sacensībām skatīt biedrības „Latvijas Riteņbraukšanas federācija” 2021. gada 11. februāra vēstulē Nr. 25 un 2021. gada 7. aprīļa vēstulē Nr. 33 (pievienota Paskaidrojošajos materiālos). Ņemot vērā ierobežotos valsts budžeta līdzekļus, IZM rosina minētā turnīra organizēšanai 2021. gadā piešķirt 30 000 *euro*.*U19 Eiropas čempionāts handbolā jauniešiem B divīzijā**(biedrība „Latvijas Handbola federācija”)*2020. gadā Latvijā bija paredzēta U20 Eiropas čempionātu handbolā jauniešiem B divīzijā norise un tā organizēšanai ar IZM 2020. gada 28. janvāra rīkojumu Nr. 1-2e/20/40 biedrībai „Latvijas Handbola federācija” tika piešķirti valsts budžeta līdzekļi 25 330 *euro* apmērā, tomēr Covid-19 izplatības dēļ tas tika atcelts, bet Latvijai tika piešķirtas tiesības organizēt līdzīga statusa sacensības – U19 Eiropas čempionātu handbolā jauniešiem B divīzijā (tas norisināsies no 7. līdz 15. augustam), savukārt ar Ministru kabineta 2020. gada 26. augusta rīkojuma Nr. 462 „Par apropriācijas pārdali no Izglītības un zinātnes ministrijas budžeta uz valsts budžeta programmu 02.00.00 „Līdzekļi neparedzētiem gadījumiem”” 1.1. apakšpunktu turnīra organizēšanai paredzētie valsts budžeta līdzekļi tika pārdalīti uz budžeta resora „74. Gadskārtējā valsts budžeta izpildes procesā pārdalāmais finansējums” programmu 02.00.00 „Līdzekļi neparedzētiem gadījumiem”. Papildus informāciju par sacensībām skatīt biedrības „Latvijas Handbola federācija” 2021. gada 10. marta vēstulē Nr. 21/35 (pievienota Paskaidrojošajos materiālos). Ņemot vērā ierobežotos valsts budžeta līdzekļus, IZM rosina minētā turnīra organizēšanai 2021. gadā piešķirt 20 000 *euro*.Būtiski ir atzīmēt, ka minēto sporta sacensību norise Latvijā ir iespējama arī esošajā epidemioloģiskajā situācijā. Lai gan ar Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” 32.717. apakšpunktu ir aizliegti un atcelti visi klātienes sporta pasākumi (piemēram, sacensības, paraugdemonstrējumi, priekšnesumi), minēto noteikumu 32.717.1. apakšpunkts kā vienu no izņēmumiem paredz atļaut starptautisko sporta federāciju sporta sacensību kalendārā iekļautās starptautiskās sporta sacensības (tai skaitā pirms sacensībām paredzētos oficiālos treniņus) izlašu sportistiem vecumā no 15 gadiem, ja tās norisinās bez skatītājiem. Visas piecas minētās sporta sacensības atbilst šim nosacījumam.**Murjāņu sporta ģimnāzijas infrastruktūras pilnveide**Murjāņu sporta ģimnāzija (turpmāk arī – MSĢ) ir valsts dibināta vispārējās izglītības un sporta izglītības iestāde, kas atrodas IZM pakļautībā. Ar Ministru kabineta 2020. gada 30. jūnija rīkojuma Nr. 365 „Par prioritārajam pasākumam „Papildu investīcijas valsts nozīmes sporta infrastruktūras attīstības projektu īstenošanai” paredzētā finansējuma sadalījumu 2020. gadā” (turpmāk – MK rīkojums Nr. 365) 2. punktu MSĢ infrastruktūras pilnveidei, lai nodrošinātu iestādes sagatavošanu akreditācijai, MSĢ sporta ģimnāzijai tika piešķirti **VSIA „Kultūras un sporta centrs „Daugavas stadions”” ledus halles aprīkojuma iegāde**VSIA „Kultūras un sporta centrs „Daugavas stadions”” ledus halles ar diviem ledus laukumiem būvniecības tāmē bija iekļauts tikai aprīkojums, kas nepieciešams ēkas nodošanai ekspluatācijā, jo pārējā aprīkojuma izmaksu segšana neatbilda ERAF finansētā projekta (5.6.1 SAM) nosacījumiem. Lai ikdienā nodrošinātu ledus halles darbību un telpu funkcionalitāti, nepieciešams atbilstošs aprīkojums. VSIA „Kultūras un sporta centrs „Daugavas stadions”” 2021. gada 10. marta vēstulē Nr. 1-5/6 (pievienota Paskaidrojošajos materiālos) ir lūgusi piešķirt 100 000 *euro* šāda aprīkojuma iegādei: (1) ģērbtuvju aprīkošanai ar skapīšiem un soliem; (2) trenažieru zāles aprīkošanai; (3) slidu asmeņu iekārtu nodrošināšanai, slidu asināšanai, asmeņu kniedēšanai un formu veidošanai; (4) divu hokeja laukumu aprīkošanai (piemēram, vārti, tīkli, borti, konusi u.tml.); (5) saimniecības instrumenti un iekārtas ledus laukumu uzturēšanai (piemēram, caurules, sniega lāpstas, dažādi urbji, stiklu mazgāšanas iekārta, kompresors, ledus cirtņi, instrumentu komplekti, kāpnes u.c.).Atzīmējams, ka minētais aprīkojums papildinās no Ministru kabineta 2021. gada 5. marta rīkojuma Nr. 154 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” 1.2. apakšpunkta biedrībai „Latvijas Hokeja federācija” piešķirtajiem valsts budžeta līdzekļiem līdz 230 000 *euro* apmērā 2021. gada pasaules čempionāta hokejā norisei Daugavas stadiona ledus halles aprīkošanai iegādāto aprīkojumu un inventāru, kas 45 dienu laikā pēc čempionāta noslēguma tiks nodots VSIA „Kultūras un sporta centrs „Daugavas stadions”” īpašumā bez atlīdzības.**Latvijas Sporta pedagoģijas akadēmijas vieglatlētikas manēžas rekonstrukcijas projekta izstrāde**Latvijas Sporta pedagoģijas akadēmija (turpmāk arī – LSPA) ir valsts dibināta augstskola. LSPA Vieglatlētikas manēža nodota ekspluatācijā 1987. gadā un to izmanto gan LSPA studenti studiju procesa nodrošināšanai, gan citi sportisti mācību-treniņu vajadzībām. Ar MK rīkojuma Nr. 365 5. punktu LSPA vieglatlētikas manēžas rekonstrukcijas projekta izstrādei LSPA tika piešķirti 83 490 *euro*, no kuriem līdz 2020. gada 31. decembrim LSPA izlietoja 18 706, 40 *euro*, kā rezultātā līdzekļi 64 783,60 *euro* apmērā palika neizlietoti un tika atmaksāti valsts budžetā. Līdzekļu savlaicīgas neapguves iemesli ir saistīti ar iepirkumu procedūras plānošanai un organizēšanai nepieciešamo laiku, kā arī projekta specifiku (papildus informāciju skatīt LSPA 2021. gada 6. janvāra vēstulē Nr. 3.- 9/1e un 2021. gada 30. marta vēstulē Nr. 3.-9/73e (pievienotas Paskaidrojošajos materiālos). Lai nodrošinātu ar LSPA vieglatlētikas manēžas rekonstrukcijas projekta izstrādi saistīto izdevumu segšanu, LSPA ir lūgusi 2021. gadā piešķirt 2020. gadā šim mērķim neizlietotos 64 783,60 *euro*. LSPA attīstību paredz arī Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019. gada 7. maija rīkojumu Nr. 210) 172.1. pasākums.Lai nodrošinātu līdzekļu piešķiršanu ar LSPA vieglatlētikas manēžas rekonstrukcijas projekta izstrādi saistīto izdevumu segšanai, IZM rosina šim mērķim pārdalīt līdzekļus no budžeta apakšprogrammas 09.09.00 „Sporta federācijas un sporta pasākumi” 60 680 *euro* apmērā. Līdzekļu ietaupījums 2021. gadā rodas, jo: (1) Covid-19 izplatības dēļ 30. Pasaules vasaras Universiāde Čendu (Ķīnā), kas bija paredzēta no 2021. gada 18. augustam līdz 28. augustam, ir pārcelta uz 2022. gadu, kā rezultātā ar IZM 2021. gada 1. februāra rīkojumā Nr. 1-2e/21/52 „Par Izglītības un zinātnes ministrijas 2021. gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu” iekļautās tabulas 4. punktu biedrībai „Latvijas Augstskolu sporta savienība Latvijas studentu izlases basketbolā dalībai piešķirtie valsts budžeta līdzekļi 15 680 *euro* apmērā 2021. gadā nav nepieciešami un tos iespējams pārdalīt citiem mērķiem; (2) Sporta nozares 2021. gada noslēguma svinīgā pasākuma „Trīs zvaigžņu balva” sagatavošanas izdevumu segšanai būs iespējams izmantot 2021. gada aprīlī notikušā pasākuma „Trīs zvaigžņu balva 2020” organizēšanai ietaupītos valsts budžeta līdzekļus, turklāt visdrīzāk pasākums „Trīs zvaigžņu balva 2021” norisināsies 2022. gada sākumā, kā rezultātā ar IZM 2021. gada 1. februāra rīkojumā Nr. 1-2e/21/52 „Par Izglītības un zinātnes ministrijas 2021. gada valsts budžeta programmas 09.00.00 „Sports” apakšprogrammas 09.09.00 „Sporta federācijas un sporta pasākumi” līdzekļu sadalījumu” iekļautās tabulas 2. punktu LOK piešķirtie valsts budžeta līdzekļi 45 000 *euro* apmērā 2021. gadā šim mērķim nebūs nepieciešami un tos iespējams pārdalīt. Atzīmējams, ka par abiem minētajiem mērķiem līgumi par valsts budžeta līdzekļu piešķiršanu vēl nav noslēgti, tādēļ nav arī juridiski šķēršļi tos pārdalīti.IZM ir veikusi sākotnējo izvērtējumu par finansējuma piešķiršanas minēto nacionālās nozīmes starptautisko sporta sacensību organizēšanai atbilstību komercdarbības atbalsta kontroles regulējumam.Lai kādu pasākumu varētu klasificēt kā komercdarbības atbalstu, tam vienlaikus jāatbilst visām četrām kumulatīvām pazīmēm[[1]](#footnote-1):  *1. pazīme*: Atbalsts tiek sniegts no publiskiem resursiem; *2. pazīme*: Atbalsta saņēmējs veic saimniecisku darbību un attiecībā uz to gūst ekonomiskas priekšrocības, kādas tas nevarētu gūt normālos komercdarbības veikšanas apstākļos; *3. pazīme*: Pasākums ir selektīvs pēc sava rakstura; *4. pazīme*: Atbalsts ietekmē konkurenci un tirdzniecību Eiropas Savienības iekšējā tirgū.Konstatējams, ka atbalsta sniegšana ar iepriekšminēto starptautisko sporta sacensību organizēšanu saistīto izdevumu segšanai nerada konkurences kropļojumu Eiropas Savienības līmenī, jo konkrēto sporta sacensību rīkošanas tiesības 2021. gada sacensību sezonai jau ir piešķirtas (šo sporta sacensību rīkošana tieši Latvijā ir iekļauta attiecīgā sporta veida starptautiskās sporta federācijas kalendārā), turklāt tās ir piešķīrusi neatkarīga trešā puse (attiecīgā sporta veida starptautiskā sporta federācija), kā rezultātā citas valstis, kuras nav iekļautas attiecīgā sporta veida starptautisko sporta sacensību kalendārā 2021. gada sacensību sezonai, nevar organizēt šāda veida sporta sacensības. Iepriekšminētā rezultātā secināms, ka papildus finansējuma piešķiršana U19 Pasaules kausa izcīņas (pasaules čempionāta) basketbolā jauniešiem organizēšanai, 2022. gada Ziemas Olimpisko spēļu kvalifikācijas turnīra hokejā organizēšanai, Eiropas čempionāta kadetiem džudo organizēšanai un Baltijas daudzdienu velobrauciena „*Baltic Chain Tour*” Latvijas posma organizēšanai vienlaikus neatbilst visām Komercdarbības atbalsta kontroles likuma 5. pantā noteiktajām pazīmēm un attiecīgi minētais atbalsts nav uzskatāms par komercdarbības atbalstu.Papildus minētam uzsverams, ka šo sporta sacensību organizēšana tiešā veidā ir saistīta ar valsts politikas īstenošanu sporta nozarē.Piešķirot valsts budžeta līdzekļus VSIA „Kultūras un sporta centrs „Daugavas stadions”” ledus halles aprīkojuma iegādei, tiks ievērotas komercdarbības atbalsta kontroles normas[[2]](#footnote-2).Uz atbalsta sniegšanu Murjāņu sporta ģimnāzijai un Latvijas Sporta pedagoģijas akadēmijai kā valsts dibinātām izglītības iestādēm komercdarbības atbalsta kontroles normas nav attiecināmas. Ievērojot minēto, IZM ir izstrādājusi Ministru kabineta rīkojuma projektu „Par apropriācijas pārdali starp Izglītības un zinātnes ministrijas budžeta apakšprogrammām”, kas paredz: 1. Atbalstīt apropriācijas pārdali 2021. gadā IZM budžeta apakšprogrammu ietvaros, tai skaitā: 1.1. no budžeta apakšprogrammas 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” 900 000 *euro* apmērā uz šādām budžeta apakšprogrammām: 1.1.1. 700 000 *euro* apmērā uz budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai; 1.1.2. 200 000 *euro* apmērā uz budžeta apakšprogrammu 09.04.00 „Sporta būves” Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (100 000 *euro*) un VSIA „Kultūras un sporta centrs „Daugavas stadions”” ledus halles aprīkojuma iegādei (100 000 *euro*); 1.2. no budžeta apakšprogrammas 09.09.00 „Sporta federācijas un sporta pasākumi” 60 680 *euro* apmērā uz budžeta apakšprogrammu 09.04.00 „Sporta būves” ar Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādi saistīto izdevumu segšanai (Latvijas Sporta pedagoģijas akadēmijai); 2. uzdevumu IZM normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei; 3. uzdevumu finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali; 4. noteikt, ka ar uz IZM budžeta apakšprogrammu 09.16.00 „Dotācija nacionālās nozīmes starptautisku sporta pasākumu organizēšanai Latvijā” pārdalītais finansējums novirzāms šādu 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai: 4.1. U19 Pasaules kausa izcīņas (pasaules čempionāta) basketbolā jauniešiem organizēšanai (biedrībai „Latvijas Basketbola savienība”) – 450 000 *euro*; 4.2. 2022. gada Ziemas Olimpisko spēļu kvalifikācijas turnīra hokejā organizēšanai (biedrībai „Latvijas Hokeja federācija”) – 150 000 *euro*; 4.3. Eiropas čempionāta kadetiem džudo organizēšanai (biedrībai „Latvijas Džudo federācija”) – 50 000 *euro*; 4.4. Baltijas daudzdienu velobrauciena „*Baltic Chain Tour*” Latvijas posma organizēšanai (biedrībai „Latvijas Riteņbraukšanas federācija”) – 30 000 *euro*; 4.5. U19 Eiropas čempionāta handbolā jauniešiem B divīzijā organizēšanai (biedrībai „Latvijas Handbola federācija”) – 20 000 *euro*.Kopumā apropriācijas pārdale tiek veikta  |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja IZM. Rīkojuma projekta izstrādes procesā notikušas konsultācijas ar LOK, biedrību „Latvijas Augstskolu savienība”, biedrību „Latvijas Hokeja federācija”, biedrību „Latvijas Basketbola savienība”, biedrību „Latvijas Džudo federācija”, biedrību „Latvijas Riteņbraukšanas federācija”, biedrību „Latvijas Handbola federācija”, MŠG, LSPA un VSIA „Kultūras un sporta centrs „Daugavas stadions””. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Rīkojuma projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): |  Ņemot vērā to, ka jautājums pēc būtības ir saistīts ar valsts budžeta līdzekļu iekšēju pārdali, valsts budžeta ieņēmumi un izdevumi nemainās. Izdevumi 2021. gada IZM budžeta apakšprogrammā 09.23.00 „Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai” par 900 000 *euro* samazināsies, kā arī par 60 680 *euro*samazināsies izdevumi 2021. gada IZM budžeta apakšprogrammā 09.09.00 „Sporta federācijas un sporta pasākumi” [kopējais samazinājums par Pārdalītais finansējums 2021. gada IZM budžeta apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā” 700 000 *euro* tiks novirzīts 2021. gadā Latvijā paredzēto nacionālas nozīmes starptautisku sporta sacensību organizēšanas izdevumu segšanai:1. U19 Pasaules kausa izcīņas (pasaules čempionāta) basketbolā jauniešiem organizēšanai (biedrībai „Latvijas Basketbola savienība”) – 450 000 *euro*;
2. 2022. gada Ziemas Olimpisko spēļu kvalifikācijas turnīra hokejā organizēšanai (biedrībai „Latvijas Hokeja federācija”) – 150 000 *euro*;
3. Eiropas čempionāta kadetiem džudo organizēšanai (biedrībai „Latvijas Džudo federācija”) – 50 000 *euro*;
4. Baltijas daudzdienu velobrauciena „*Baltic Chain Tour*” Latvijas posma organizēšanai (biedrībai „Latvijas Riteņbraukšanas federācija”) – 30 000 *euro*;
5. U19 Eiropas čempionāta handbolā jauniešiem B divīzijā organizēšanai (biedrībai „Latvijas Handbola federācija”) – 20 000 *euro*.

Pārdalītais finansējums 2021. gada IZM budžeta apakšprogrammā 09.04.00 „Sporta būves” 260 680‬ *euro* apmērā tiks novirzīts šādiem mērķiem:1. Murjāņu sporta ģimnāzijas sporta bāzes – stadiona skrejceliņu seguma renovācijas pabeigšanai (Murjāņu sporta ģimnāzijai) – 100 000 *euro*;
2. VSIA „Kultūras un sporta centrs „Daugavas stadions”” ledus halles aprīkojuma iegādei (VSIA „Kultūras un sporta centrs „Daugavas stadions”” – 100 000 *euro*;
3. ar Latvijas Sporta pedagoģijas akadēmijas vieglatlētikas manēžas rekonstrukcijas projekta izstrādi saistīto izdevumu segšanai (Latvijas Sporta pedagoģijas akadēmijai) – 60 680 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija |  IZM, slēdzot līgumu ar visiem finansējuma saņēmējiem, noteiks par pienākumu saņemtos valsts budžeta līdzekļus izlietot līdz 2021. gada 31. decembrim. Pēc Rīkojuma projekta pieņemšanas Ministru kabineta 2018. gada 17. jūlija noteikumos Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” noteiktā kārtībā IZM sagatavos un iesniegs Finanšu ministrijā pieprasījumu valsts budžeta līdzekļu 960 680 *euro* apmērā apropriācijas pārdalei. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Rīkojuma projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Rīkojuma projekta izpildi nodrošinās IZM sadarbībā ar Finanšu ministriju. Par finansējuma piešķiršanu Rīkojuma projektā minēto sporta sacensību organizatorisko izdevumu segšanai tiks slēgti līgumi ar biedrību „Latvijas Hokeja federācija”, biedrību „Latvijas Basketbola savienība”, biedrību „Latvijas Džudo federācija”, biedrību „Latvijas Riteņbraukšanas federācija” un biedrību „Latvijas Handbola federācija”. Tāpat tiks slēgts līgums par finansējuma piešķiršanu VSIA „Kultūras un sporta centrs „Daugavas stadions”” un LSPA. Savukārt par finansējuma piešķiršanu MSĢ tiks izdots IZM rīkojums. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav |

Izglītības un zinātnes ministre Ilga Šuplinska

Severs 67047935

edgars.severs@izm.gov.lv

1. Skatīt Līguma par Eiropas Savienības darbību 107.pantu un Komercdarbības atbalsta kontroles likuma 5.pantu. [↑](#footnote-ref-1)
2. Šajā gadījumā plānots piemērot Komisijas 2014.gada 17.jūnija Regulas (ES) Nr.651/2014 (ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu) 55.pantu (Atbalsts sporta un daudzfunkcionālai atpūtas infrastruktūrai). [↑](#footnote-ref-2)